** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 110**

(protokols Nr. 6, 73. p.)

**Par ERAF projekta** **“Pasākumi bioloģiskās daudzveidības veicināšanai un saglabāšanai dabas liegumā “Lubāna mitrājs”” iesniegšanu un nepieciešamā līdzfinansējuma nodrošināšanu**

Madonas novada pašvaldība pamatojoties uz Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai" projektu iesniegumu trešās un ceturtās atlases kārtas īstenošanas noteikumiem ir sagatavojusi projekta iesniegumu “Pasākumi bioloģiskās daudzveidības veicināšanai un saglabāšanai dabas liegumā “Lubāna mitrājs””. Projekta iesniegums tiks iesniegts Centrālā finanšu un līgumu aģentūras Kohēzijas politikas vadības informācijas sistēmā (KPVIS).

Pasākuma mērķis ir uzlabot dabas aizsardzību un bioloģisko daudzveidību Eiropas Savienības nozīmes sugām un biotopiem, īstenojot aizsardzības un apsaimniekošanas pasākumus Natura 2000 teritorijās atbilstoši spēkā esošiem dabas, sugu vai biotopu aizsardzības plāniem.

Projektu īstenošanas vietas ir *Natura 2000* teritoriju tīklā iekļautās īpaši aizsargājamās dabas teritorijas Latvijā, kurām ir spēkā esošs dabas aizsardzības plāns.

Projektā paredzēts izbūvēt trīs putnu un dabas vērošanas torņus – pie Zvidzes kanāla, Dienvidu dambja un Lubāna mitrāja informācijas centra, pie kuriem plānots izvietot apmeklētāju uzskaites sistēmas, labiekārtojuma elementus un uzstādīt informatīvos stendus. Informatīvo stendu paredzēts izvietot arī pie Zvidzienas poldera sūkņu stacijas. Pie Lubāna mitrāja informācijas centra plānots izveidot arī putnu un dabas vērošanas slēpni, veikt teritorijas labiekārtošanu, paredzot izvietot jaunas nojumes, labiekārtot telšu vietas, teritorijā izvietot soliņus, atkritumu urnas, izveidot drošu ugunskura vietu un ierīkot bērniem izglītojošu izpausmes vietu, tādejādi informācijas centru veidojot kā galveno enkurobjektu dabas lieguma “Lubāna mitrājs” ilgtspējīgu tūrisma mērķu attīstībai un apmeklētāju izglītošanai.

Projekta īstenošanas termiņš līdz 2029. gada 31. decembrim.

Projekta ”Pasākumi bioloģiskās daudzveidības veicināšanai un saglabāšanai dabas liegumā “Lubāna mitrājs”” kopējās izmaksas EUR 450 000,00 (*četri simti piecdesmit tūkstoši euro, 00 centi*), t.sk. Eiropas Reģionālais finansējums EUR 382 500,00 (*trīs simti astoņdesmit divi tūkstoši pieci simti euro, 00 centi*) un pašvaldības līdzfinansējums EUR 67 500,00 (*sešdesmit septiņi tūkstoši pieci simti euro, 00 centi*). Projekta priekšfinansēšanai un līdzfinansēšanai tiks ņemts aizņēmums Valsts kasē.

Projekta kopējo izmaksu apmērs tiks precizēts pēc projektā plānoto iepirkumu veikšanas.

Noklausījusies sniegto informāciju, **atklāti balsojot: PAR – 16** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – 1** (Dace Ozoliņa)**,** Madonas novada pašvaldības dome **NOLEMJ:**

1. Sagatavot un iesniegt projektu “Pasākumi bioloģiskās daudzveidības veicināšanai un saglabāšanai dabas liegumā “Lubāna mitrājs”” Centrālajai finanšu un līgumu aģentūrai, izmantojot Kohēzijas politikas fonda vadības informācijas sistēmu 2021.-2027. gadam.
2. Apstiprināt projekta “Pasākumi bioloģiskās daudzveidības veicināšanai un saglabāšanai dabas liegumā “Lubāna mitrājs”” kopējās izmaksas EUR 450 000,00 (*četri simti piecdesmit tūkstoši euro, 00 centi*), t.sk. Eiropas Reģionālais finansējums EUR 382 500,00 (*trīs simti astoņdesmit divi tūkstoši pieci simti euro, 00 centi*) un pašvaldības līdzfinansējums EUR 67 500,00 (*sešdesmit septiņi tūkstoši pieci simti euro, 00 centi*).

 Domes priekšsēdētājs A. Lungevičs

*Galeja 29360277*